Τούρτα cheesecake
Το cheesecake διαλύεται στα εξ ων συνετέθη και ανασυστήνεται με τη μορφή τούρτας!
1 πακέτο μπισκότα πτι μπερ (225 γρ.) , γλυκό του κουταλιού κουμκουάτ για το σερβίρισμα ή άλλο γλυκό της αρεσκείας μας, 5 γρ. ζελατίνη σε φύλλα *, 100 γρ. ζάχαρη άχνη , 450 γρ. τυρί κρέμα, 450 γρ. ανθότυρο, 300 γρ. κρέμα γάλακτος με 35% -36% λιπαρά
Για την κρέμα του cheesecake, μουσκεύουμε τα φύλλα ζελατίνης βάζοντάς τα για λίγο σε ένα μπολ με κρύο νερό, για να μαλακώσουν.Στο μεταξύ χτυπάμε στο μίξερ, με το φτερό, για τουλάχιστον 5 λεπτά τη ζάχαρη άχνη με το τυρί κρέμα και το ανθότυρο, έως ότου σχηματιστεί μια λεία κρέμα. Συνεχίζοντας το χτύπημα, ρίχνουμε σιγά σιγά την κρέμα γάλακτος – σταματάμε το μίξερ μόλις η κρέμα αρχίσει να δένει.Στραγγίζουμε τα φύλλα ζελατίνης και τα βάζουμε σε μια πολύ μικρή κατσαρόλα με ελάχιστο νερό. Τοποθετούμε την κατσαρολίτσα σε μέτρια φωτιά, ανακατεύοντας έως ότου λιώσουν οι ζελατίνες. Αποσύρουμε και προσθέτουμε λίγη από την κρέμα που χτυπήσαμε στο μίξερ. Ανακατεύουμε γρήγορα και ενσωματώνουμε το μείγμα αυτό μέσα στην υπόλοιπη κρέμα, ανακατεύοντας πολύ καλά.Σε ένα τετράγωνο τσέρκι με διαστάσεις 20 x 20 εκ. ή σε ένα ίδιου μεγέθους ταψάκι καλυμμένο με μεμβράνη τοποθετούμε μία σειρά από μπισκότα πτι μπερ, καλύπτοντας όλο τον πάτο. Από πάνω απλώνουμε το 1/3 της κρέμας. Συνεχίζουμε την ίδια διαδικασία άλλες δύο φορές, τελειώνοντας με κρέμα (την τελευταία αυτή στρώση καλύτερα να την απλώσουμε με κορνέ με σχήμα αστεριού, φτιάχνοντας ροζέτες, όπως αν γαρνίραμε μια τούρτα με σαντιγί).Αφήνουμε την τούρτα cheesecake στο ψυγείο για 4 ώρες τουλάχιστον και σερβίρουμε με γλυκό του κουταλιού κουμκουάτ ή άλλο της αρεσκείας μας.
Ζάχαρη,Κρέμα Γάλακτος,Τυρί,Τούρτες